CELEX: 32007D0193
Language: hu
Date: 2006-04-26 00:00:00
Title: 2007/193/EK: A Bizottság határozata ( 2006. április 26. ) egy vállalati összefonódásnak a Közös Piaccal és az EGT-megállapodással való összeegyeztethetőségéről (COMP/M.3916 sz. ügy – T-Mobile Austria/tele.ring) (az értesítés a C(2006) 1695. számú dokumentummal történt)

29.3.2007   
            
            
               HU
            
            
               Az Európai Unió Hivatalos Lapja
            
            
               L 88/44
            
         
      A BIZOTTSÁG HATÁROZATA
   
   (2006. április 26.)
   egy vállalati összefonódásnak a Közös Piaccal és az EGT-megállapodással való összeegyeztethetőségéről
   (COMP/M.3916 sz. ügy – T-Mobile Austria/tele.ring)
   (az értesítés a C(2006) 1695. számú dokumentummal történt)
   (Csak a német nyelvű szöveg hiteles)
   (2007/193/EK)
   A Bizottság 2006. április 26-án a vállalkozások közötti összefonódások ellenőrzéséről szóló, 2004. január 20-i 139/2004/EK tanácsi rendelet (1) és különösen annak 8. cikkének (2) bekezdése értelmében határozatot fogadott el egy egyesülési ügyben. A határozat teljes szövegének nem bizalmas változata az ügy hiteles nyelvén és a Bizottság munkanyelvein megtalálható a Versenypolitikai Főigazgatóság honlapján, az alábbi címen: http://ec.europa.eu/comm/competition/index_en.html
   A HATAROZAT ÖSSZEFOGLALASA
   
               (1)
            
            
               Ez az ügy a 139/2004/EK tanácsi rendelet („összefonódás-ellenőrzési rendelet”) 4. cikke alapján bejelentett művelettel foglalkozik, mely szerint a német Deutsche Telekom AG (a továbbiakban: Deutsche Telekom) csoporthoz tartozó T-Mobile Austria GmbH (a továbbiakban: T-Mobile, Ausztria) teljes irányítást szerez a tanácsi rendelet 3. cikke (1) bekezdésének b) pontja szerint a tele.ring csoport (a továbbiakban: tele.ring, Ausztria) felett.
            
         
               (2)
            
            
               A T-Mobile és a tele.ring mobil távközlési hálózatokat üzemeltet Ausztriában, és egyaránt tevékenyek a végső felhasználókhoz kapcsolódó kis-, valamint a nagykereskedelmi piacon.
            
         
               (3)
            
            
               A bejelentett ügylet szerint a T-Mobile megvásárolja a tele.ring összes részvényét.
            
         
               (4)
            
            
               A piaci vizsgálat feltárta, hogy az osztrák piacon a végső felhasználóknak nyújtott mobil telekommunikációs szolgáltatások ellátásában az összeolvadás nagyon súlyos akadályt jelentene a tényleges verseny szempontjából, elsősorban az egyoldalúság miatt. A felek által bejelentett kötelezettségvállalások azonban képesek a versenyt érintő aggodalmak eloszlatására.
            
         1.   A releváns termékpiacok
   
               (5)
            
            
               A releváns termékpiacok meghatározására irányuló piaci vizsgálat megerősítette, hogy a végső felhasználóknak nyújtott mobil telekommunikációs szolgáltatások piaca egységes, és hogy nem szükséges további megkülönböztetést tenni, például a fogyasztói típusok, beszédalapú telefónia és adatszolgáltatás, 2G és 3G hálózatok tekintetében.
            
         
               (6)
            
            
               A hívásvégződtetési szolgáltatások nagykereskedelmét illetően mindegyik szolgáltató hálózata saját egységes piacot képvisel, ahogyan azt a Bizottság korábbi határozatai, valamint az elektronikus hírközlés ágazatának termék- és szolgáltatáspiacairól szóló bizottsági ajánlás (2) írja.
            
         
               (7)
            
            
               A nemzetközi roaming szolgáltatások nagykereskedelmét illetően mindkét cég kínál ilyet ügyfeleinek, ennélfogva külföldi mobiltelefon-szolgáltatókkal nemzetközi roamingmegegyezéseket írtak alá. A különböző osztrák mobiltelefon-hálózatok mind a bejövő, mind a kimenő forgalom tekintetében versenyeznek egymással.
            
         2.   A releváns földrajzi piacok
   
               (8)
            
            
               A releváns földrajzi piacok meghatározására irányuló piaci vizsgálat megerősítette, hogy a végső felhasználóknak nyújtott mobil telekommunikációs szolgáltatások földrajzi hatóköre a hívásvégződtetési és a nemzetközi roamingszolgáltatások nagykereskedelméhez hasonlóan nemzeti jellegű, azaz Ausztriára korlátozódik.
            
         3.   Az érintett piacok és a verseny elemzése
   
               (9)
            
            
               A bejelentett összeolvadás a végső felhasználóknak kínált mobil telekommunikációs szolgáltatások piacát érinti, amelyen jelenleg négy cég működtet 2G/GSM és 3G/UMTS technológián alapuló mobiltelefon-hálózatokat, valamint egy cég, a Hutchison (a továbbiakban: H3G) kizárólag 3G/UMTS technológiával dolgozik. Az öt hálózatüzemeltető a szolgáltatások széles körét kínálja ügyfeleinek. Az összeolvadás után az új T-Mobile/tele.ring vállalkozás a Mobilkomhoz (3) hasonló méretűre növelné piacát (körülbelül [30–40] (4) %, attól függően, hogy a forgalmat vagy az ügyfelek számát nézik), a másik két cégnek a harmadik és negyedik helyet hagyva (körülbelül [10–20] * %-nyi piaci részesedés a ONE, valamint [0–10] * % a H3G számára). A független szolgáltatók jelentéktelen szerepet játszanak az osztrák piacon. A YESSS!, a ONE diszkont márkája is csak nagyon korlátozott piaci részesedéssel rendelkezik, ezért nem tekinthető versenytársnak a többi szolgáltató szintjén, mivel a szolgáltatásoknak csak korlátozott választékát nyújtja.
            
         
               (10)
            
            
               A javasolt összeolvadás koordinálatlan jelenségek kialakulásához vezetne, még akkor is, ha a T-Mobile az egyesülés után nem válna a legnagyobb piaci szereplővé. A piaci részesedés elemzése alapján arra lehet következtetni, hogy az elmúlt három évben a tele.ring játszotta a legaktívabb szerepet a piacon az agresszív árstratégia sikeres megvalósításában. Ennek eredményeképpen jelentősen megnövelte piaci részesedését, miközben a többi szolgáltató piaci részesedése nagyrészben azonos maradt vagy kismértékben csökkent. A Herfindahl–Hirschman-index (HHI) kiszámítása megmutatta, hogy a koncentráció szintje már most is magas, és az összeolvadás után jelentősen megnövekedne. Bár a T-Mobile költséghatékonysági érvekre hivatkozik, a felek nem tudták kimutatni, hogy ez a fogyasztók hasznára lenne.
            
         
               (11)
            
            
               A szolgáltatóváltás arányát elemezve azt állapították meg, hogy az összes szolgáltatót váltó ügyfél 50 %-a a tele.ringhez váltott, továbbá a T-Mobile-t és a Mobilkomot elhagyó ügyfeleknek több mint a fele szerződött a tele.ringhez. Az elemzés megerősíti, hogy a tele.ring jelentős versenybe kényszerítette mindkét nagy szolgáltatót.
            
         
               (12)
            
            
               Az osztrák piaci felügyelet és az AK Wien fogyasztói érdekképviselet adatait felhasználva, a különböző hálózatüzemeltetők tarifái alapján az átlagos percdíj elemzése megmutatta, hogy a tele.ring volt a legaktívabb piaci szereplő. Árai a legalacsonyabbak közé tartoztak, ezáltal elsősorban a T-Mobile és a Mobilkom szolgáltatókat […] * kényszerítette erőteljes versenyre. A H3G szorosan követte a tele.ring árait, míg a ONE harmadik piaci szereplőként inkább a T-Mobile-hoz és a Mobilkomhoz közelített.
            
         
               (13)
            
            
               Általában véve azt, hogy egy szolgáltató számára mennyire vonzó agresszív árajánlatok segítségével új ügyfelekkel bővíteni meglévő hálózatát, ügyfélbázisának mérete határozza meg. Annak eldöntésénél, hogy agresszív árpolitikát alkalmazzon-e, a szolgáltatónak mérlegelnie kell az alacsonyabb tarifák által szerzett új ügyfelektől származó extra bevétel várható nyereségét, illetve meglévő ügyfeleinek legalább közép- és hosszú távon nyújtandó kényszerű árcsökkentésből származó csökkenő jövedelmezőség kockázatát. Általában véve a jövedelmezőségben bekövetkező veszteség kockázata annál nagyobb, minél nagyobb a meglévő ügyfélbázis. Következésképpen a tele.ring kis ügyfélbázissal kezdett, amelyet agresszív árpolitikával kellett növelnie, hogy elérje a szükséges méretet. Ezzel szemben a múltban sem a Mobilkom, sem a T-Mobile nem tett hasonló lépéseket, különösen agresszív ajánlatokat.
            
         
               (14)
            
            
               Az árakat befolyásoló további tényező a hálózat szerkezete és kapacitása. Miközben a Mobilkom, a T-Mobile, a ONE és a tele.ring hálózata nagyobb különbségek megléte nélkül lefedi az ország területét, a H3G hálózata jelenleg csak az osztrák népesség mintegy 50 %-át fedi le. Hogy a maradék területet is lefedje, a H3G a Mobilkommal kötött belföldi roamingmegállapodástól függ. Ennélfogva a H3G hálózatán kívül nem tudja elérni a méretgazdaságosságot, ez pedig kihatással van jelenlegi árképzésére.
            
         
               (15)
            
            
               Az összeolvadás után a T-Mobile […] *-t szeretne csinálni a tele.ring jeladó állomásaiból, és […] *. Ennélfogva az összeolvadás nemcsak […] *, de egy viszonyítási elemzés azt is megmutatta, hogy […] *. Mindazonáltal a meglévő kapacitásban levő […] * kedvezőtlenül befolyásolhatja a versenyt.
            
         
               (16)
            
            
               Egyik megmaradó versenytárs sem tűnik képesnek a tele.ring szerepének betöltésére az összeolvadás után. A H3G nem tekinthető teljesen önálló hálózatüzemeltetőnek, mivel csak korlátozott lefedéssel rendelkezik, és a Mobilkommal kötött belföldi roamingmegállapodástól függ. Továbbá a cég a korlátozottan rendelkezésre álló 3G/UMTS frekvenciaspektrumra támaszkodik. A ONE fő márkája mindeddig nem folytatott agresszív árazást. Rövid idővel ezelőtt indította YESSS! nevű diszkontmárkáját, amely alacsonyabb tarifákat kínál ugyan, de csak korlátozott mobiltelefon-szolgáltatásokkal, ezért nem tekinthető a többi szolgáltatóval azonos szinten lévő versenytársnak.
            
         
               (17)
            
            
               Bár a szerződő felek azt állítják, hogy a tele.ring agresszív árstratégiája hamarosan véget érne, a tele.ring releváns belső dokumentumai azt mutatják, hogy […] *. A kifogásközlésre adott válaszukban a felek továbbá azzal érvelnek, hogy […] *. […] * azonban nem volt hatással a tele.ring agresszív árajánlataira.
            
         
               (18)
            
            
               A hívásvégződtetés nagykereskedelmi piacán a javasolt összeolvadás nem okozna problémákat a verseny terén, sem horizontális, sem vertikális irányban. Nincs átfedés, mivel mindegyik hálózat külön piacot képvisel, és az inputhoz való hozzáférés terén sem áll fenn a kizárás veszélye, különösen mivel ezen szolgáltatások árazásának szabályozását az osztrák piaci felügyelet végzi, áraik pedig lefelé mozognak, 2009-ben érve el a minden szolgáltató által alkalmazandó alapárat.
            
         
               (19)
            
            
               A nemzetközi roaming nagykereskedelmét illetően a javasolt összeolvadás nem okozna problémát a verseny terén, mivel a felek és versenytársaik többoldalú nemzetközi roamingmegállapodásokat kötöttek, amelyek segítségével mind a kimenő, mind a bejövő hívások terén ellátják ügyfeleiket. Noha úgy tűnik, a roamingpartnerek előzetes kiválasztása bevett gyakorlat, az osztrák hálózatüzemeltetők egyike sincs jelentős erőfölényben a nemzetközi roaming terén Ausztriában.
            
         Következtetés
   
               (20)
            
            
               Ennélfogva az a következtetés vonható le, hogy a javasolt összeolvadás a bejelentett formában valószínűleg jelentősen akadályozná a hatékony versenyt az osztrák piacon a végső felhasználóknak nyújtott mobil telekommunikációs szolgáltatások terén.
            
         4.   Afelek által felkínált kötelezettségvállalások
   
               (21)
            
            
               A fent említett, a végső felhasználóknak nyújtott mobil telekommunikációs szolgáltatások piacát érintő kétségek eloszlatása érdekében a szerződő felek az alább felsorolt kötelezettségvállalásokat tették.
            
         
               (22)
            
            
               Összegezve a kötelezettségvállalások biztosítják, hogy a T-Mobile elad két, jelenleg a tele.ring használatában álló 5 MHz-es 3G/UMTS frekvenciablokkot a kisebb piaci részesedéssel rendelkező versenytársaknak, amit az osztrák piaci felügyeletnek és a Bizottságnak jóvá kell hagynia. Legalább egy frekvenciablokkot a H3G (5) kap meg. A T-Mobile eladja továbbá a tele.ring mobil kommunikációs jeladó állomásainak nagy részét, így körülbelül [10–20] * % marad a T-Mobile tulajdonában a tele.ring ügyfeleinek integrálásához. A tele.ring jeladó állomásainak mintegy […] * kerül a H3G-hez, és amennyiben a ONE-t érdekli, akkor […] * a ONE-hoz kerül. Továbbá a H3G a T-Mobile-tól […] *-t kap.
            
         
               (23)
            
            
               A T-Mobile és a H3G 2006. február 28-án jogilag kötelező „feltételjegyzéket” írt alá, amelyben megegyeztek a frekvenciacsomag és a mobil jeladó állomások átadásának alapvető feltételeiről […] *.
            
         5.   Az előterjesztett kötelezettségvállalások értékelése
   
               (24)
            
            
               Amint azt a Bizottság által elvégzett piacvizsgálat eredményei megerősítették, e kötelezettségvállalások elegendőnek tekinthetők a végső felhasználóknak nyújtott mobil telekommunikációs szolgáltatások piacára vonatkozó versennyel kapcsolatban támasztott aggályok orvoslására.
            
         
               (25)
            
            
               Ennélfogva a felek által vállalt kötelezettségek alapján megállapítható, hogy a bejelentett összeolvadás nem jelent jelentős akadályt a közös piaci verseny vagy annak jelentős része szempontjából a végső felhasználóknak nyújtott mobil telekommunikációs szolgáltatások nyújtását illetően. A bejelentett összefonódás tehát az összefonódás-ellenőrzési rendelet 8. cikkének (2) bekezdése, valamint az EGT-megállapodás 57. cikke alapján összeegyeztethetőnek minősül a közös piaccal.
            
         
      (1)  HL L 24., 2004.1.29., 1. o.
   
      (2)  HL L 114., 2003.5.8., 45. o.
   
      (3)  A Telekom Austriához tartozik.
   
      (4)  A szöveg egyes részeit átdolgozták, hogy ne tartalmazzanak bizalmas adatokat; ezeket a részeket szögletes zárójel és egy csillag jelzi.
   
      (5)  Lásd a (24) preambulumbekezdést.